Insulae intra Tropicos Maius Pagifici sitae. 195 



171. Scomher maculatus. (*) 

 (Fig. pict. G.) . 



Scomber pinnulis decem subunitis, spinis dorsalibus sex. 



Habitat in mari alluente insulam Otahaitee et adiacentes. 



Corpus catheto - plateum, oblongo-lanceolatum, squa- 

 mosum, nitide-argenteum, maculis in lateribus infra lineam 

 lateralem circiter 5 nigris, irregularibus. 



Caput catheto-plateum, acutiusculum, declive, corpore 

 angustius, glabrum, alepidotum, cute communi argentea te- 

 ctum. Os rictu obliquo, transversali, mediocri. Rostrum 

 brevissimum, obtusum, declive. Maxillae nudae, dentatae, 

 aequales, mobiles. Dentes in maxillis, palato, fauce, lingua; 

 in maxilla ordinati, ordinibus circiter tribus, minuti, acerosi, 

 inflexi, subaequales; caeteri minutissimi. Lingua carnosa, 

 ovata, annexa, supra scabra denticulis. Palatum denticu- 

 latum. Nares geminae utrimque, distantes, supremae, me- 

 diae inter oculos et rostrum, ovatae, anticae triplo maiores. 

 Oculi supremi, mediores, orbiculati; irides fulvo-argen- 

 teae. Opercula branchialia diphylla, arcuata, libera, 

 laevia, alepidota, flexilia. Membrana branchiostega tecta, 

 septemradiata, gularis. Apertura branchialis lateralis et 

 gularis, arcuata, operculata. Branchiae operculatae, late- 

 rales, extus ciliatae, intus supremae radiis osseis pectinatae, 

 reliquae tuberculatae. 



Thorax lateribus compressus, subtus planiusculus. 

 Dorsum convexum, subcarinatum, monopterygium. Latera 

 parum convexa. Abdomen rectum, planiusculum. Linea 

 lateralis antice supera, inde undulata, versus caudam me- 

 dia, recta, laevis, nigra, mutica. Anus anticus. Cauda te- 

 retiuscula, apice catheto-platea, dilatata. Squamae minutae, 

 lanceolato-rhomboideae, cute communi tectae. 



(*) Scomber Forsteri Bl. Schn. p. 26. Chorinemus Commersonia- 

 nus Cuv. et Yal. VIII. p. 272. 



13* 



